Hótun um að fjarlægja

Um helgina kom "Bjarni" inn á bloggsíðuna mína og jós þar út úr sér svívirðingum eins og fjölmörgum virðist allt í lagi að gera þegar þeir andmæla femínisma og femínískum sjónarmiðum. Hann gengur þó lengra en algengt er með þessum ummælum: "Næsta skref í átt til jafnréttis er að fjarlægja öfgafyllstu vitleysingana úr umræðunni, og þar ert þú ofarlega á blaði." Hvað á hann við?

Bjarnar andfemínismans munu ekki þagga niður í femínismanum með slíkum hótunum, en um leið og hann þykist mega andmæla femínisma með slíkum hætti ógnar hann málfrelsi með því að hóta að "fjarlægja" fólk "úr umræðunni".

Fyrri ummæli:
Er það ekki hræðsla sem brýst út í svona málflutningi og ruddaskap? Fólk sem hagar sér svona, sama um hvað verið er að fjalla, óttast eitthvað og er óöruggt. Þarf ekki femínisma til.

Þú verðskuldar hrós og heiður fyrir góðan og öfgalausan málflutning.

Svona lið sem þorir ekki einu sinni að skrifa undir fullu nafni eða skrifar undir dulnefnum er ekki marktækt. Ofstopinn í þeim sem eru á móti femínisma er farinn að ganga allt of langt og minnir mann á ofstopann gegn umhverfisverndarsinnum. Þetta er óhugnanleg þróun en sannar bara að þessir aðilar hafa ömurlegan málstað að verja. Haltu áfram að skrifa og tjá þig Ingólfur! Bestu kveðjur,

||

Hann er ekki einu sinni með Bloggsíðu, myndi nú ekki hafa áhyggjur af honum. Aulalegt að vera með kjaft en koma svo bara undir nafni sem er ógerlegt að rekja. Ef maður ætlar að rífa kjaft á annað borð er lágmark að koma fram undir réttu nafni.

||

Ingólfur minn, sumir eru bara asnar og það er ekkert hægt að gera nema hunsa þá. Annars læt ég svona lið oft pirra mig. Verð greinilega að vinna í mér svolítið. Flott það sem þú ert að gera og gaman að sjá karlmenn sem láta sér þessa hluti varða. Sá annars að þú lærðir í Madison. Ég á vin þar og hef því skroppið þangað. Flott borg. Þar sá ég líka kardinála (fuglinn, þ..e) í fyrsta skipti og varð yfir mig hrifin. Vildi að við hefðum þá hér á vesturströndinni.

||

en ömurlegt, já maður hefur orðið var við mikla heift gagnvart feministum uppá síðkastið...vonandi stillir fólk sig.

||

Ég held að það þurfi að gera eitthvað stórt átak í jafnréttismálum. Það er eins og Hlynur segir, femínistar verða fyrir svipuðu aðkasti og umhverfisverndarsinnar. Það kemur mér ekkert á óvart að rannsóknir sýni að afturhvarf hafi orðið í þessum efnum enda á ég ófáar vinkonur sem fullyrða að körlum sé ekki treystandi fyrir heimilisþrifum. Það virðist ekki hvarfla að þeim að ef maður þarf aldrei að skúra eða þrífa klósett lærir maður aldrei að gera það almennilega! Og að fólk skuli þræta fyrir kynbundinn launamun er mér alveg óskiljanlegt. Síðast þegar ég vissi var kynbundinn launamunur óháð yfirvinnu staðreynd. Að þræta fyrir hann er eins og að fullyrða að jörðin sé flöt (fólk gerir það víst líka, sbr. The Flat Earth Society). Sumir stíga bara ekki í vitið.

||

Því miður sjáum við bæði góðar hliðar lýðræðis og umræðu á blogginu en við sjáum líka dekkri hliðar, því miður virðast ýmis úrhrök fela sig í skjóli nafnleyndar. Bjarni virðist vera eitt þessara dusilmenna. Þetta er ljóslega maður fullur af andlegum úrgangi. Verst að ekki er hægt að bera þessa tegundina á tún svo hann verði að einhverju jákvæðu.

||

Málefnalegt - nei svona ummæli dæma sig sjálf! Verst að þessi fína hugmynd hennar Kristínar gengur ekki upp þ.e. að bera viðkomandi út á tún svo hann verði að einhverju jákvæðu

||

Þessar athugasemdir ofstækismannsins Bjarna eru vart svaraverðar. Þær eru ekki málefnalegar eða rökfastar, fremur málhaltar og hljóma eins og vonlaus æfing í morfís.

||

Sko, Valgerður ég meinti úrganginn ekki manninn, er held ég ekki neitt sérlega refsiglöð.

||

Ég held að hörðustu andmælendum femínista líði best ILLA og vilji endilega smita aðra af sinni gleði.

||

Stórmerkilegt er að það er líka töluvert af fólki sem virðist skrifa undir fullu nafni en finnst ekki í þjóðskrá! Hvað gerir maður þá? Jú stanslaus eftirfylgni og hreinlega njósnun á nafngiftum bloggara.

Takk fyrir þetta innleg Ingólfur.

Ummæli:
Þú hefur nú með þessari bloggfærslu sannað svo eftirminnilega það sem ég var að fullyrð, þú ert ekki fræðimaður, heldur málpípa fyrir öfgasamtök útí bæ. Það sést líka vel á þeim sem taka undir með þér, hatursfullt öfgalið. Merkilegt að þú skulir vera að barma þér undan minni ókurteis, en þakkar svo meðhlægjendum fyrir að kalla mig öllum illum nöfnum. Greinilegt að þú ferð í manngreinarálit hverjum leifist dónaskapur og hverjum ekki, einkennandi fyrir þig og þinn "fræðimannsferil".

Það sem ég var að segja var að til þess að þessi mál komist á ræðanlegt plan þarf að fá fólk með eðlilegar og vitrænar skoðanir, ekki fólk eins og þig og þína meðhlægjendur, fólk sem gangist upp í því að leika fórnarlambi. Þú auðvitað, að hætti hins hefðbundna feminista, hleypur í felur frá umræðuefninu og ákveður að leika fórnarlambið. Auðvitað ertu ekki fræðimaður heldur málpípa, og svona bara til þess að valda þér verulegum vonbrigðu og þessum aumingjum sem hafa verið að gjamma með þér, þá var aldrei meiningin að "fjarlægja" þig.

Umræðan þarf fólk með fullu viti, ekki svona úrgang og dusilmenni eins og þessa meðhlægjendur þína.

Verkefni: Forsendur
Merking: Konur